《 沁园春　　赠柳敬亭 云间张青雕从中州南还，索调寿母》
清代·吴伟业

极目中原，慷慨平生，浊醪一杯。念高堂老母，桓釐志行，穷途游念，仲蔚蒿莱。

雅负经纶，文章小技，三尺遗孤何壮哉。辞家久，到燕南赵北，赤日黄埃。

吾徒造物安排。且布袜青鞋归去来。有莼羹鲈鲙，能供蔬膳，鱼村蟹舍，可葺茅斋。

贫贱安亲，诗书养志，世上机云少弃才。成名后，把怀清筑起，百岁高台。

作者简介：吴伟业（1609～1672）字骏公，号梅村，别署鹿樵生、灌隐主人、大云道人，世居江苏昆山，祖父始迁江苏太仓，汉族，江苏太仓人，崇祯进士。明末清初著名诗人，与钱谦益、龚鼎孳并称“江左三大家”，又为娄东诗派开创者。长于七言歌行，初学“长庆体”，后自成新吟，后人称之为“梅村体”。